**Láá-uv tunjin šoddâm riävtáliih čuolmah? – Mij pivdep muštâlusâid elilâm ulmuin**

Jis tun lah 65-ihásâš tâi puárásub, te mij lep moovtâ tiettiđ, magareh riävtáliih čuolmah tust láá lamaš já maht tun lah keččâlâm čuávdiđ taid. Láá-uv tuu vuoigâdvuođah luávkkájum ovdâmerkkân sosial- já tiervâsvuođâ palvâlusâin, pääihist, tipšomlájádâsâst tâi jieškođe-uvlágán perâ- já ärbiriävtálijn aašijn tâi koronapandemia tiet? Lii-uv tuu aašijn meridum tust koijâdhánnáá? Lah-uv tun šoddâm hyenes kohtâlem, ávhástâllâm tâi eres rikkoos uhren? Láá-uv tust lamaš čuolmah tävirij já palvâlusâi uástimist, veelgij perâmist tâi asâmist? Lah-uv tun uuccâm iše já jis lah, te kiäst tâi mast (ovdâmerkkân peerâ, usteveh, sosial- já tiervâsvuođâ syergi virgeomâhááh, ornijdumeh, lahâulmuuh, tuámustovli)? Jis tun lah finnim iše, te muštâl, kii tâi mii tááhuid lii išedâm tuu?

Ive 2020 loopâst piäijoo joton tutkâmuš elilâm ulmui (paijeel 65 i.) riävtálijn čuolmâin já piäsust jieijâs vuoigâdvuođáid. Tutkâmušâst lii ulmen karttiđ, magareh riävtáliih čuolmah elilâm ulmuin láá já láá-uv sij finnim čuávdusijd čuolmâidis. Čääli mijjân rijjâhámásii teevstâ, mast tun muštâlah viiđâ majemuu ive ääigi šoddâm čuolmâin, moh láá šoddâm tunjin tâi tunjin aldaaš elilâm ulmui. Čääli meid, lii-uv čuolmâ čovdum já jis lii, te maht čuávdus kavnui. Čalluuh kieđâvuššojeh luáttámušlávt, ige oovtâgin čällee pyevti tubdâđ talle ko tutkâmuš puátuseh raportistuvvojeh.

Mij tuáivup tuu čalluid kuovâmáánu 2021 loopâ räi čujottâsân: oikeusongelmat@helsinki.fi tâi postáin Kaijus Ervasti, Kriminologian ja oikeuspolitiikan instituutti, PL 24, 00014 Helsingin yliopisto.

Tutkâmuš čuávuváá muddoost mij sahhiittâllâp čalluid vuolgâttâm ulmuid, vâi mij finniiččijm elilâm ulmui riävtálijn čuolmâin täärhib kove. Jis tun lah moovtâ uásálistiđ sahhiittâlmân, te almoot tast tuu čalluu loopâst já laavte fáárun jieijâd ohtâvuotâtiäđuid.

Tutkâmuš olášutteh Helsig ollâopâttuv kriminologia já riehtipolitik institut, Nuorttâ-Suomâ ollâopâttuv Pyereestvaijeemrievti institut, Tampere ollâopâttuv ohtsâškoddetiettui tieđâkodde já Olmoošvuoigâdvuotâkuávdáš (Ihmisoikeuskeskus).

***Lasetiäđuh***

Kaijus Ervasti

Dooseent, Helsig ollâopâttâh, p. 050 340 1455

Anna Mäki-Petäjä-Leinonen

Pyereestvaijeemrievti institut hovdâ, Nuorttâ-Suomâ ollâopâttâh, anna.maki-petaja-leinonen@uef.fi.